Jizzax viloyatida kuchsiz zilzila sodir bo‘ldi

18-fevral kuni soat 05:06 da Jizzax viloyati Forish tumani hududida Tuzkon ko‘li yaqinida zilzila sodir bo‘ldi. Bu haqda O‘zbekiston FVV seysmoprognostik monitoring respublika markazi xabar berdi.

 Skrinshot: “Yandeks.Xarita”
Yer silkinishi magnitudasi epimarkazda 3,7 ballni tashkil qilgan va 10 kilometr chuqurlikda yuz bergan. Zilzila epimarkazidan Toshkentgacha bo‘lgan masofa 181 kilometrni tashkil qilgan.
Yer osti silkinishlari kuchi Jizzaxda 3 ballni, Samarqandda esa 2 ballni tashkil etgan.
Avvalroq Tojikistonda sodir bo‘lgan zilzila O‘zbekistonning deyarli barcha viloyatida sezilgani, 3-fevral kuni Namanganda 4 balli zilzila qayd etilgani to‘g‘risida xabar berilgandi.